ms en ms en ms ms id id ms id ms id id fr ms ms en id id ms ms ms id id ms id ms ms en
Kemaluan penganggur dicederakan rakan wanita
November 15, 2020 5:00 pm
GEORGE TOWN: Seorang lelaki mengalami kecederaan pada kemaluan dipercayai dihiris dengan objek tajam oleh rakan wanitanya ketika kedua-dua mereka berada dalam keadaan khayal di bawah pengaruh dadah.
Dalam kejadian di sebuah pejabat di Bandar Baru Farlim, di sini, lelaki berusia 47 tahun berkenaan dikatakan hanya menyedari kecederaan itu selepas tersedar jam 7.55 pagi Jumaat.
Dia kemudian menghubungi pihak polis untuk meminta bantuan.
Ketua Polis Daerah Timur Laut, Asisten Komisioner Soffian Santong berkata, siasatan mendapati, terdahulu mangsa bersama rakan wanita berusia 38 tahun itu menghisap dadah bersama-sama di pejabat berkenaan.
“Mangsa yang merupakan penganggur mendapati kemaluannya berdarah manakala rakan wanitanya itu menghilangkan diri apabila tersedar pagi semalam.
“Mangsa mengalami kecederaan luka hirisan yang tidak serius pada kemaluan, disyaki dicederakan dengan objek tajam dan kini dirawat di Hospital Pulau Pinang (HPP),” katanya dalam kenyataan hari ini.
Beliau berkata, mangsa juga mempunyai rekod rawatan psikiatri di hospital sama.
Katanya, polis kemudian menahan suspek yang masih bujang pada jam 9 pagi Jumaat di Paya Terubong, Ayer Itam.
Beberapa barang dari tempat kejadian antaranya sebilah gunting yang dipercayai digunakan untuk mencederakan mangsa turut dirampas
Soffian berkata motif kejadian masih dalam siasatan dan kes disiasat mengikut Seksyen 324 Kanun Keseksaan.
Sumber berita : https://www.astroawani.com/berita-malaysia/khayal-akibat-dadah-kemaluan-penganggur-dicederakan-rakan-wanita-268444
Datuk Seri ‘putar alam’, berdepan risiko dipenjara
Tentera Israel dapat lampu hijau bunuh rakyat Palestin guna dron
Elak tragedi hitam berulang, terima sebagai ahli, bukan calon PRU, Zaharin diberitahu
Salahuddin bayangkan kemungkinan pengisytiharan ‘darurat’ selepas Parlimen dibubarkan
Elak pisang berbuah dua kali, Zahid kemuka tiga syarat jika PAS mahu jalin kerjasama
Ordinan, proklamasi darurat Parlimen Batu Sapi, Gerik dan DUN Bugaya dibatalkan
Hakim tidak perlu rasa gentar dalam buat keputusan, kata Tengku Maimun
Saingan ‘sengit’ jika Wan Saiful pilih bertanding di Lembah Pantai
PRU15 : Siapa rakan, lawan Pas ditetap Sabtu ini
Azmin yakin PN akan jadi kerajaan selepas PRU15
© 2020 puteradaily.com. All rights reserved.